5. Հայտի ընդունման մերժումը դատարանի կողմից ոչ իրավաչափ՝ անվավեր ճանաչվելու դեպքում հավակնորդը շարունակում է, առանց նոր հայտ ներկայացնելու, մասնակցել որակավորման ստուգման հերթական եւ հաջորդ փուլերին: Հայցը մերժելու դեպքում հավակնորդը չի մասնակցում որակավորման ստուգումների հերթական եւ հաջորդ փուլերին եւ դուրս է մնում որակավորման ստուգումների գործընթացից, իսկ եթե մասնակցել է որեւէ փուլի, համարվում է չմասնակցած՝ անկախ արդյունքից: